ઇમરાન હાશ્મીને બૉલીવુડમાં આવવાની તક ફિલ્મમેકર મહેશ ભટ્ટે આપી હતી અને અત્યાર સુધીની ઇમરાન સાથેની તેમની દરેક ફિલ્મ સફળ રહી છે, પણ હવે તેઓ ઇમરાનને લઈને ફિલ્મ નહીં બનાવે. મહેશ ભટ્ટને લાગે છે કે બૉલીવુડમાં ઇમરાનનું સ્થાન હવે સુરક્ષિત છે એટલે હવે તેઓ કુણાલ ખેમુ જેવા કાર્યક્ષમ ઍક્ટરો પર ધ્યાન કેન્દ્રિત કરવા માગે છે. ૨૦૦૩માં મહેશ ભટ્ટની ફિલ્મ ‘ફૂટપાથ’થી ઇમરાન હાશ્મીને બૉલીવુડમાં એન્ટ્રી મળી હતી, જોકે ‘ફૂટપાથ’ના એક વર્ષ બાદ રિલીઝ થયેલી ‘મર્ડર’થી ઇમરાનને પ્રસિદ્ધિ મળી હતી. ત્યાર બાદ મહેશ ભટ્ટના બૅનર હેઠળ ઇમરાને ઘણી સફળ ફિલ્મોમાં કામ કર્યું છે.